《乡大夫郊饯赠诗盈箧因次前韵》
明代·游朴

垂柳飞花媚远天，如云车从宠行鞭。愧无一字陈金镜，虚辱群公肆绮筵。

满把珠玑应不夜，欲酬琼玖是何年。明朝短舸浈川上，回首珠江倍黯然。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。